Hilda James
Hilda Marjorie James (Hilda May James; 27. aprill 1904 – 27. juuli 1982) oli Suurbritannia ujuja. 1920. aasta suveolümpiamängudel Antwerpenis sai ta koos Constance Jeansi, Grace McKenzie ja Charlotte Radcliffe'iga hõbemedali 4×100 m vabaujumises. Tulemus oli 5.40,8 (võitis USA uue maailmarekordiga 5.11,6). 300 m vabaujumise esimesel eelvõistlusel oli ta neljas ega pääsenud edasi. 29. juulil 1921 püstitas ta Leedsis 400 m vabaujumises 50 m basseinis maailmarekordi 6.16,6. Ta abiellus 1930 William McAllisteriga. Neil sündis poeg Donald Hugh McAllister.